***Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ
ΕΚΔΗΛΩΣΕΙΣ-ΕΞΟΡΜΗΣΕΙΣ
Ι Ο Υ Ν Ι Ο Σ 2 0 1 6***

**1) Δευτέρα 30 Μαΐου 2016 -Παρασκευή 3 Ιουνίου 2015- Όλες οι τάξεις:**

**Εβδομάδα Περιβάλλοντος**

Με αφορμή την Παγκόσμια Ημέρα Περιβάλλοντος (5 Ιουνίου) θα γίνουν ποικίλες περιβαλλοντικές δράσεις και εξορμήσεις που στόχο θα έχουν την ενίσχυση της περιβαλλοντικής – οικολογικής συνείδησης των μαθητών του Α’ Αρσακείου-Τοσιτσείου Δημοτικού Εκάλης. Παράλληλα όλες οι τάξεις θα πάρουν μέρος στην φετινή καμπάνια της WWF «Το πράσινο στα χέρια σου».

**2) Πέμπτη 2 Ιουνίου 2016 - Όλες οι τάξεις:**

**Καλοκαιρινό Παζάρι του Α’ Αρσακείου-Τοσιτσείου Δημοτικού Εκάλης**

Την Πέμπτη 2 Ιουνίου 2016 όλοι οι μαθητές του Α’ Αρσακείου-Τοσιτσείου Δημοτικού Σχολείου Εκάλης θα πάρουν μέρος στο καλοκαιρινό παζάρι πουλώντας όμορφα καλοκαιρινά είδη, κατασκευές, γλυκά, λιχουδιές, συνδυάζοντας τη διασκέδαση με την καλή πράξη.

**3) Παρασκευή, 3 Ιουνίου 2016- Γ’ τάξη:**

**Ιππικός Όμιλος Παιανίας**

Την Παρασκευή 3 Ιουνίου 2016 οι μαθητές της Γ’ τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν τις εγκαταστάσεις του Ιππικού Ομίλου Παιανίας και θα ξεναγηθούν στη μικρή φάρμα του ομίλου. Παράλληλα οι μαθητές θα μάθουν όλα τα μυστικά για τη ζωή του αλόγου, τη φροντίδα που απαιτεί το ζώο αυτό σε ένα οργανωμένο όμιλο και θα ξεναγηθούν στους χώρους του ομίλου. Τέλος ειδικευμένοι εκπαιδευτές του ομίλου θα μιλήσουν στα παιδιά για το άθλημα της ιππασίας και τους ιππικούς αγώνες.

**4) Παρασκευή 10 Ιουνίου 2016- Όλες οι τάξεις:**

**«Το σχολείο μας γιορτάζει…»**

Γιορτή Λήξης του Σχολικού Έτους 2015-2016 του Α’ Αρσακείου-Τοσιτσείου Δημοτικού

Σχολείου Εκάλης στο Θέατρο των Αρσακείων-Τοσιτσείων Σχολείων Εκάλης.
Η γιορτή έχει θέμα τα 180 χρόνια της Φιλεκπαιδευτικής Εταιρείας.

**5) Δευτέρα, 13 Ιουνίου 2016 - Α’ τάξη:**

**Πάρκο Κυκλοφοριακής Αγωγής «Μαθαίνω να κυκλοφορώ»**

Τη Δευτέρα 13 Ιουνίου 2016 οι μαθητές της Α’ τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν το Πάρκο Κυκλοφοριακής Αγωγής στη Νέα Μάρκη. Τα παιδιά θα οδηγήσουν με απόλυτη ασφάλεια βενζινοκίνητα αυτοκίνητα φορώντας κράνη και ζώνες και θα μάθουν τους κανόνες οδικής κυκλοφορίας.

**6) Δευτέρα 13 Ιουνίου 2016- Ε’ τάξη:**

**Δρω «Το δάσος πηγή ζωής»**

Τη Δευτέρα 13 Ιουνίου 2016 οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν εκπαιδευτικό πρόγραμμα: «Το δάσος πηγή ζωής». Αφιερωμένη στη ζωή και στο περιβάλλον είναι η τελευταία εξόρμηση της Ε’ τάξης. Οι μαθητές θα ζήσουν μια ημέρα δράσης και ανακάλυψης της φύσης κάνοντας πειράματα και γνωρίζοντας καλύτερα το δάσος.

**7) Τρίτη, 14 Ιουνίου 2016 - Β’ τάξη:**

**ΔΡΩ «Στα Ίχνη του Δάσους»**

Την Τρίτη 14 Ιουνίου 2016 οι μαθητές της Β΄ τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν εκπαιδευτικό πρόγραμμα: «Στα ίχνη του Δάσους» Με την επίσκεψή τους στο δάσος Καισαριανής τα παιδιά θα θέσουν στόχο να εξαπλωθεί το πράσινο παντού γύρω τους. Θα ασχοληθούν με θέματα όπως ο αέρας, η καθαρή ατμόσφαιρα, το νερό, τα φυτά. Με όλα αυτά θα ευαισθητοποιηθούν σε θέματα του περιβάλλοντος. Τέλος θα φυτέψουν ένα νέο δέντρο προσφέροντας ένα δώρο στη γη και στους ανθρώπους.

**8) Τρίτη 14 Ιουνίου 2016- Δ’ τάξη:**

**Paradise Park**

Την Τρίτη 14 Ιουνίου 2016 οι μαθητές της Δ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το βιωματικό πάρκο Paradise Park. Οι μαθητές θα παρακολουθήσουν ένα πρόγραμμα αποκλειστικά αθλητικού και ψυχαγωγικού χαρακτήρα, υπό την επίβλεψη καθηγητών φυσικής αγωγής. Το πρόγραμμα είναι κατάλληλα προσαρμοσμένο στις ανάγκες της ηλικίας τους και περιλαμβάνει πολλά αθλήματα, μεταξύ των οποίων: χόκεϊ επί χόρτου, τοξοβολία, αερόβια γυμναστική, μοντέρνους χορούς, μπάσκετ, βόλεϊ, πινγκ πονγκ κλπ. Επίσης τα παιδιά θα συμμετέχουν και σε ψυχαγωγικά παιχνίδια: παραδοσιακά, κατασκηνωτικά, βόλτα με πόνυ, με ηλεκτροκίνητα αυτοκίνητα κλπ.

**9) Τρίτη 14 Ιουνίου 2016 - Στ’ τάξη:**

**Ημερήσια Εκδρομή – Ναύπλιο**

Την Τρίτη 14 Ιουνίου 2016τα παιδιά της ΣΤ΄ τάξης του Α’ Αρσακείου-Τοσιτσείου Δημοτικού Σχολείου Εκάλης λίγο πριν αποχαιρετήσουν το Δημοτικό Σχολείο θα πραγματοποιήσουν ημερήσια εκδρομή, στην πανέμορφη πρωτεύουσα του νομού Αργολίδος, το Ναύπλιο. Θα ξεναγηθούν στο Ιστορικό κέντρο της πόλης και στο φρούριο του Παλαμηδίου συνδέοντας γεγονότα της Ιστορίας,
που διδάχτηκαν τη χρονιά που πέρασε, με μνημεία της πόλης του Ναυπλίου.